Diari Oficial de la Generalitat Valenciana


Sumari del DOGV 9153, del 17-08-2021 (2021/8698)

RESOLUCIÓ de 13 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a l'any 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9153

Data del DOGV
:   17-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8698


Data del document
:   13-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 13 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a l'any 2021. [2021/8698]  
  
La Llei 3/2019, de 18 de febrer, de la Generalitat, de serveis socials inclusius de la Comunitat Valenciana (DOGV 8491, 21.02.2019), estableix en el seu article 87.1, que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de la qual, accés i control siguen de la seua competència ajustant-se al procediment i als requisits que preveu aquesta llei i la normativa sectorial que siga aplicable.  
Pel Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (DOGV 8197, 23.12.2017), s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
  
D'acord amb l'article 13 d'aquest decret, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant, que ha de recollir aquells aspectes i elements que estableix aquesta norma, delimitant l'objecte i, si fa el cas, nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que venen prestant les entitats d'iniciativa social, sota els principis de transparència, publicitat i no discriminació.  
  
Es considera necessari aprovar la present convocatòria d'acords d'acció concertada davant la creixent demanda de serveis i places en habitatges i centres d'acolliment (albergs), que supera àmpliament els mitjans i recursos de què disposen el conjunt de les administracions públiques. Així mateix, cal ressaltar la importància del tercer sector, sent necessari implementar l'actual sistema públic de serveis socials, mitjançant la fórmula de provisió de serveis socials a través de l'acció concertada amb els dispositius de les entitats d'iniciativa social especialment qualificades per a l'atenció a les persones en situació o risc d'exclusió social, pertanyents a col·lectius vulnerables.  
  
Dins de l'estructura orgànica de la Vicepresidència i Conselleria d'Igualtat i Polítiques Inclusives, la Direcció General de Gestió i Organització del Sistema és la competent per a implementar l'acció concertada, tal com disposa l'article 17.1 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 8959, 24.11.2020).  
Així mateix l'Ordre 3/2021, de 30 de març, de 2021, de la Vicepresidència i Conselleria d'Igualtat i Polítiques Inclusives, per la qual es desenvolupa el Decret 170/2020, de 30 d'octubre, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 9053, 01.04.2021), en el seu article 9.2.2 enumera, entre altres funcions, la d'elaborar i proposar les directrius de coordinació i harmonització per als acords d'acció concertada de la Conselleria en els serveis de places residencials i centres d'atenció diürna, i fixa criteris orientadors que homogeneïtzen resultats, així com impulsar, proposar i gestionar els concerts socials de serveis de places residencials i de centres d'atenció diürna amb les entitats d'iniciativa social en coordinació amb les direccions generals i territorials. Per al desenvolupament de les esmentades funcions, la Direcció General de Gestió i Organització del Sistema disposa del programa pressupostari 311.20, Gestió i organització del sistema.  
En virtut de l'exposat, i fent ús de les facultats que em confereix l'article 1 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, en relació amb l'article 13 del citat Decret 181/2017, de 17 de novembre, del Consell, resolc:  
  
  
Primer  
Aprovar la convocatòria pública dels acords d'acció concertada en matèria de serveis socials, en el sector d'atenció a persones en situació o risc d'exclusió social pertanyents a col·lectius vulnerables per a l'any 2021, conformement al que es disposa en l'annex de condicions generals de la convocatòria i els annexos II, II bis III, IV, V, VI i VII de la present resolució, i ordenar-ne la publicació en el Diari Oficial de la Generalitat Valenciana.  
  
Segon  
La present convocatòria serà aplicable als concerts socials que se celebren en aquest àmbit i sector d'acció social, per a l'any 2021, amb càrrec al programa pressupostari 311.20, Gestió i organització del sistema, capítol IV, codi línia S1112000, denominació línia «Concert Acció Comunitària», per import de 2.254.000,00 ?, dirigida a finançar el manteniment de places i serveis/programes a entitats sense ànim lucratiu dirigides a la inclusió social de persones o unitats familiars en situació de vulnerabilitat social en la qual enquadren les places en centres d'acolliment (albergs) i la línia S1135000, denominació «Concert servei d'allotjament i manutenció de persones migrants i LGTBI i/o persones en situació de vulnerabilitat social», dirigida a finançar el manteniment de places en habitatges a entitats d'iniciativa social sense ànim lucratiu, dirigides a la inclusió social de persones migrants i LGTBI i/o persones en situació de vulnerabilitat social per import d'1.932.000,00 ?, en la qual s'enquadren les places en habitatges (allotjament alternatiu), de la secció 16, del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2021, per un import màxim de 4.186.000,00 euros, que estaran destinats a finançar el manteniment de places i serveis dirigits a la inclusió social de persones o unitats familiars en situació de vulnerabilitat social, i al finançament del manteniment de places en habitatges dirigits a la inclusió social de persones migrants i LGTBI i/o persones en situació de vulnerabilitat social.  
  
  
En cas que, després de l'oportú procediment de selecció i durant la vigència de la convocatòria quedara un romanent de crèdit sense disposar en la línia, la Conselleria podrà fixar nous serveis i nombre de places a concertar per a atendre les necessitats socials.  
  
Tercer  
En tot cas, la data de finalització dels concerts socials d'aquesta convocatòria serà el 31 de desembre de 2021, sense perjudici de la possible pròrroga per un termini màxim de 6 mesos.  
  
Quart  
Es delega en la persona titular de la Direcció General de Gestió i Organització del Sistema, en l'àmbit de les seues competències, dictar quantes instruccions siguen necessàries, tant per a l'execució i aplicació de la present resolució, com per a l'adequada gestió dels concerts en el seu àmbit funcional, la resolució del procediment d'acció concertada a què es refereix aquesta convocatòria, així com, per raó d'interés públic i amb anterioritat a la data de finalització, l'ampliació del període de vigència de l'acord d'acció concertada, mitjançant pròrroga, de mutu acord, dels serveis concertats.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu es podrà interposar recurs de reposició en el termini d'un mes a comptar des de l'endemà de la publicació, davant el mateix òrgan que ha dictat la resolució. Tot això, de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen exercitar, si convé, qualsevol altre que estimen escaient.  
  
València, 13 d'agost de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
ANNEX I  
Condicions generals de la convocatòria dels acords d'acció concertada en matèria de serveis socials en el sector   
d'atenció a persones en situació o risc d'exclusió social,   
pertanyents a col·lectius vulnerables  
  
Índex  
Títol I. Disposicions generals  
Article 1. Àmbit d'aplicació  
Article 2. Objecte del concert  
Article 3. Centres a concertar: tipologia i nombre de places  
Article 4. Duració del concert i vigència de la convocatòria  
Article 5. Cobertura de places i accés als centres per les persones usuàries  
Títol II. Del procediment de concertació  
Capítol I. Requisits  
Article 6. Sol·licitants  
Article 7. Requisits generals  
Capítol II. Iniciació del procediment  
Article 8. Iniciació d'ofici  
Article 9. Forma, termini i lloc de presentació de sol·licituds  
Article 10. Documentació i informació que ha d'acompanyar a la sol·licitud  
Capítol III. Ordenació i instrucció del procediment  
Article 11. Òrgan competent per a la tramitació i instrucció del procediment. Esmena  
Article 12. Criteris de selecció i valoració d'entitats  
Article 13. Comissió d'avaluació  
Article 14. Proposta de resolució  
Capítol IV. Finalització del procediment de selecció  
Article 15. Resolució de concessió. Publicació de la resolució. Recursos  
Article 16. Contingut de la resolució en relació amb les places concertades  
Article 17. Efectes del concert  
Capítol V. Formalització dels concerts  
Article 18. Formalització del concert social  
Títol III. Finançament de l'acció concertada  
Article 19. Mòduls econòmics. Càlcul de l'import de l'anualitat del concert social  
Article 20. Prohibició de cobrament a persones usuàries  
Article 21. Justificació de despeses i de prestació del servei  
Article 22. Pagament del cost del concert  
Article 23. Comprovació i control  
Títol IV. Execució dels concerts  
Article 24. Obligacions de l'Administració concertant  
Article 25. Obligacions de les entitats titulars dels centres concertats  
  
Article 26. Qualitat dels serveis: actuacions de control i seguiment  
  
Article 27. Contractació d'activitats accessòries amb tercers  
Article 28. Resolució de conflictes  
Article 29. Inspecció i control ordinari  
Títol V. Condicions tècniques per a la realització de les prestacions i serveis  
Article 30. Habitatges per a persones en situació o risc d'exclusió social pertanyents a col·lectius vulnerables  
Article 31. Centres d'acolliment (albergs) per a persones en situació o risc d'exclusió social pertanyents a col·lectius vulnerables  
Article 32. Concertació de centres de nova creació  
Títol VI. Modificació i revisió de concerts  
Article 33. Modificació concerts  
Article 34. Revisió i modificació de les condicions econòmiques  
  
Article 35. Conveni col·lectiu sectorial d'aplicació  
  
  
TÍTOL I  
Disposicions generals  
  
Article 1. Àmbit d'aplicació  
Per la present convocatòria, la conselleria competent en matèria de serveis socials podrà encomanar a entitats d'iniciativa social, mitjançant acords d'acció concertada, a través del procediment de concertació, la provisió dels centres susceptibles d'acció concertada previstos els apartats V, VI, VII i VIII de l'annex del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
  
Article 2. Objecte del concert  
1. Constitueix l'objecte del concert, segons es determina en la present convocatòria, la reserva i ocupació de places en centres de la següent tipologia d'allotjament alternatiu, habitatges i centres d'acolliment (albergs) a persones en situació o risc d'exclusió social pertanyents als col·lectius vulnerables enumerats en l'apartat 2 del present article, per a la seua ocupació per les persones usuàries del sistema públic de serveis socials.  
2. Els col·lectius vulnerables destinataris del concert seran els següents:  
a) Persones sense llar.  
b) Persones amb VIH.  
c) Persones exrecluses.  
d) Persones migrants.  
e) Persones LGTBI.  
f) Dones en risc d'exclusió social.  
g) Persones en situació de vulnerabilitat social.  
3. Quan les persones que formen part d'aquests col·lectius complisquen també la condició singular que determina la seua atenció per altres serveis especialitzats d'atenció residencial del Sistema Valencià de Serveis Socials, es procurarà que siguen ateses preferentment per aquests últims. Excepcionalment i de manera transitòria, aquestes persones podran ocupar places del present concert fins que se'ls assigne una plaça en el recurs especialitzat més adequat per a elles.  
4. Les places dels centres que siguen concertats s'integraran en la Xarxa pública valenciana de serveis socials i d'atenció a les persones en situació o risc d'exclusió social, pertanyents a col·lectius vulnerables.  
  
  
Article 3. Centres a concertar: tipologia i nombre de places  
1. A l'efecte del present concert, la tipologia de centres a concertar serà la següent:  
a) Habitatges: recursos amb característiques d'allotjament alternatiu de fins a 10 places, apropiats per a estades mitjanes i llargues en el temps, on les persones usuàries conviuen en règim parcialment autogestionat. S'hauran d'agrupar les places de diferents habitatges d'una mateixa entitat en la mateixa localitat. Si l'òrgan instructor de la convocatòria apreciara que no es donen aquestes condicions, requerirà a l'entitat perquè esmene la seua sol·licitud, amb l'advertiment que en cas contrari li la tindrà per desistida la seua sol·licitud. En cas que l'entitat dispose d'un únic habitatge, aquest haurà de comptar com a mínim amb cinc places.  
b) Centres d'acolliment (albergs): recursos d'allotjament alternatiu a partir d'11 places, apropiats per a estades curtes o intermitents en el temps i per a l'atenció de persones que, per requerir una intervenció més intensa, no estiguen en condicions de viure en un habitatge.  
  
2. Respecte als habitatges, d'acord amb les disponibilitats pressupostàries existents i les necessitats d'atenció social, constitueix l'objecte específic de la convocatòria la concertació de 543 places en l'àmbit de la Comunitat Valenciana, d'acord amb la distribució de l'article 2.2.  
Aquest recurs serà finançat a través de la línia S1135000, denominació «Concert de servei d'allotjament i manutenció de persones migrants i LGTBI i/o persones en situació de vulnerabilitat social», dirigida a finançar el manteniment de places en habitatges a entitats d'iniciativa social sense ànim lucratiu, dirigides a la inclusió social de persones migrants i LGTBI i/o persones en situació de vulnerabilitat social, per import màxim d'1.932.000,00 ?.  
3. En relació als centres d'acolliment (albergs), constitueix l'objecte específic de la convocatòria la concertació de 722 places en l'àmbit de la Comunitat Valenciana.  
Aquest recurs serà finançat a través de la línia S1112000, denominació línia «Concert Acció Comunitària», per import màxim de 2.254.000,00 ?, dirigida a finançar el manteniment de places i serveis/programes a entitats sense ànim lucratiu, dirigides a la inclusió social de persones o unitats familiars en situació de vulnerabilitat social.  
  
4. Tots els centres hauran de concertar la totalitat de les places que hagen sigut autoritzades, sense que s'hi admeta la coexistència de places concertades i no concertades, o que siguen objecte de diferents concerts i/o convenis amb altres entitats públiques o privades.  
5. En els habitatges s'hauran de concertar totes les places per a un mateix col·lectiu vulnerable dels enumerats en l'article 2.2, mentre que en els centres d'acolliment (albergs) les places es concertaran per a atendre a tots aqueixos col·lectius vulnerables indistintament.  
  
Article 4. Durada del concert i vigència de la convocatòria  
1. El termini de vigència de la convocatòria s'iniciarà en la data en què es publique la resolució de convocatòria en el Diari Oficial de la Generalitat Valenciana, i finalitzarà el 31 de desembre de 2021, sense perjudici de la seua possible pròrroga.  
2. Els concerts socials que se subscriguen a l'empara de la present convocatòria tindran una duració màxima de 2 mesos, des de la data d'efectes fixada en la resolució i el document de formalització, finalitzant, en tot cas, el dia 31 de desembre de 2021, sense perjudici de la seua possible pròrroga per un termini màxim de 6 mesos.  
La pròrroga esmentada estarà supeditada a l'existència de crèdit pressupostari adequat i suficient per a l'exercici 2022 en el Pressupost de la Generalitat.  
  
Article 5. Cobertura de places i accés als centres per les persones usuàries  
L'accés a les places concertades serà sempre a través del procediment i òrgan administratiu que designe l'Administració per a la seua ocupació i que serà desenvolupat mitjançant instruccions de l'òrgan competent.  
  
  
TÍTOL II  
Del procediment de concertació  
  
CAPÍTOL I  
Requisits  
  
Article 6. Sol·licitants  
1. Conformement al marc normatiu vigent en la Comunitat Valenciana, podran sol·licitar i participar en el règim d'acció concertada de serveis socials, les entitats d'iniciativa social que complisquen els requisits legals i reglamentaris establits.  
2. Es consideren entitats d'iniciativa social les fundacions, associacions, organitzacions de voluntariat i altres entitats sense ànim lucratiu que realitzen activitats de serveis socials. Així mateix, es consideren incloses les societats cooperatives qualificades d'entitats sense ànim lucratiu conforme a la seua normativa específica.  
  
Article 7. Requisits generals  
D'acord amb el que es disposa en l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, podran sol·licitar i accedir al règim d'acció concertada, les entitats d'iniciativa social prestadores de serveis socials a persones en situació o risc d'exclusió social pertanyents a col·lectius vulnerables dels enumerats en l'article 2.2, que complisquen els requisits següents:  
a) Estar degudament inscrites en el Registre general de titulars d'activitats de serveis i centres de serveis socials de la Comunitat Valenciana.  
b) Trobar-se al corrent en el pagament de les obligacions tributàries i de la seguretat social.  
c) Disposar el centre d'autorització de funcionament, conforme a la normativa general de serveis socials i la normativa sectorial, amb anterioritat a la data de resolució de la present convocatòria.  
d) Acreditar o estar en condicions de disposar d'un certificat de qualitat del centre. En el cas de no tindre aquest certificat, l'entitat haurà de presentar una declaració responsable, en els termes previstos en la disposició transitòria cinquena del Decret 181/2017, del Consell, de 17 de novembre.  
e) Acreditar la titularitat del centre (espai físic en el qual es presten els serveis) o la disponibilitat per qualsevol títol jurídic vàlid per un període no inferior al de la vigència del concert, així com l'autorització de l'entitat o persona titular del local on està situat el centre i mantindre-la durant tot l'acord d'acció concertada, exceptuant el que està disposat en l'article 24 del Decret 181/2017.  
  
f) No estar incurs en les prohibicions per a concertar amb l'administració que estableix l'article 8 del citat Decret 181/2017, de 17 de novembre, del Consell.  
g) Compromís de comunicar els canvis en la titularitat o autoritzacions del centre objecte del concert i qualsevol trasllat o modificació substancial que afecte la naturalesa del concert.  
h) Posar a la disposició de la Vicepresidència i Conselleria d'Igualtat i Polítiques Inclusives el 100 per cent de les places autoritzades del centre per a la seua inclusió en el Sistema Públic Valencià de Serveis Socials mitjançant la seua concertació. En casos excepcionals i degudament justificats, es podrà prendre com a referència el percentatge d'ocupació real del centre amb anterioritat a la data de publicació de la convocatòria d'acció concertada en matèria de serveis socials, en el sector d'atenció a persones en situació o risc d'exclusió social pertanyents a col·lectiu vulnerables per a l'any 2021.  
  
  
  
CAPÍTOL II  
Iniciació del procediment  
  
Article 8. Iniciació d'ofici  
El procediment de concertació s'inicia d'ofici, amb la publicació de la resolució que aprova la convocatòria pública, i s'impulsarà d'ofici en tots els seus tràmits, respectant els principis de transparència, publicitat i no discriminació, així com la resta de principis generals establits en els articles 6 i 87 de la Llei 3/2019, de 18 de febrer, de la Generalitat, per la qual es regula el Sistema de Serveis Socials en l'àmbit de la Comunitat Valenciana, i en l'article 4 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
  
Article 9. Forma, termini i lloc de presentació de sol·licituds  
1. La sol·licitud de participació en el procediment de concertació s'efectuarà mitjançant model que figura en l'annex II de la present resolució, degudament formalitzada i subscrita per la persona que ostente la representació de l'entitat titular del centre objecte del concert.  
  
2. El termini de presentació de sol·licituds de la present convocatòria serà d'un mes, a partir de l'endemà de la publicació en el Diari Oficial de la Generalitat Valenciana.  
3. Es presentarà una sol·licitud per centre, les places del qual l'entitat ofereix per a concert; en el cas d'agrupació d'habitatges per a la seua gestió conjunta únicament es presentarà una sol·licitud que contemplarà la informació de cadascun dels habitatges.  
En aquesta sol·licitud, s'haurà d'indicar en el cas d'habitatges, el col·lectiu preferent d'atenció d'acord amb els establits en l'article 2.2 i l'article 3.4 d'aquesta convocatòria.  
4. La presentació de sol·licituds i documentació annexa es realitzarà de manera telemàtica, a la fi de la qual les persones i entitats interessades utilitzaran l'aplicació dissenyada i que estarà disponible en el Catàleg de serveis públics interactius de la Generalitat a través de la seu electrònica (portal https://sede.gva.es, apartat «Serveis en línia»), indicant al peu la Direcció Territorial de la Conselleria (que serà l'òrgan instructor d'acord amb la localització del centre).  
5. A l'efecte de participació en la present convocatòria, es considera que la mateixa subscripció de la sol·licitud de concert social per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'oportú concert social.  
- Autoritzar la consulta de les dades contingudes en la Plataforma Autonòmica d'Interoperabilitat.  
- Autoritzar la consulta interactiva de documentació.  
D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, i l'article 14.4 del Decret 181/2017, en absència d'oposició expressa per part de l'interessat, l'òrgan gestor del procediment està autoritzat per a obtindre directament les dades dels documents preceptius elaborats per qualsevol administració i que per a aquest procediment són els assenyalats a continuació:  
- Document d'identitat (DNI) del representant legal de l'entitat sol·licitant.  
- Certificació que l'entitat està al corrent de les obligacions tributàries (hisenda estatal, AEAT).  
- Certificació que l'entitat està al corrent de les obligacions tributàries (hisenda autonòmica, Generalitat Valenciana).  
- Certificació que l'entitat està al corrent amb la Seguretat Social.  
  
6. Així mateix, i d'acord amb la legislació administrativa aplicable, la tramitació d'aquest procediment en tots els seus tràmits es realitzaran per mitjans telemàtics.  
  
Article 10. Documentació i informació que ha d'acompanyar a la sol·licitud  
1. La documentació que han de presentar, per cada tipologia de centre i per a cada centre, les entitats que sol·liciten participar en el procediment de concertació serà la següent:  
a) Sol·licitud de participació en el concert social, conformement a l'annex II i en el cas d'agrupació d'habitatges es deurà a més emplenar l'annex II bis.  
b) Certificat acreditatiu de l'acord adoptat per l'òrgan competent de l'entitat en el qual s'autoritze el representant legal la participació en el procediment de selecció i la sol·licitud del concert social (apartat E de l'annex II).  
c) Certificat d'estar al corrent de les obligacions tributàries amb la Hisenda estatal i autonòmica i de les obligacions amb la Seguretat Social, en el cas que no autoritzen la consulta interactiva d'aquesta documentació (apartat F de l'annex II).  
d) Declaració responsable de l'entitat de no estar incursa en cap causa de prohibició per a concertar (apartat G de l'annex II).  
e) Declaracions responsables corresponents a les clàusules socials, conformement a l'apartat H del annex II.  
f) Document d'autobaremació, conformement a l'annex III.  
g) Documents acreditatius dels mèrits computats en el document d'autobaremació, si fa el cas.  
h) Documento d'alta de domiciliació bancària amb el compte designat per a la percepció de concerts socials, conforme al model que consta com a annex V.  
i) Relació de professionals i personal d'atenció directa amb què compta el centre per a l'atenció de les places que es troben a la disposició de la Vicepresidència i Conselleria d'Igualtat i Polítiques Inclusives sota l'acord d'acció concertada, amb indicació del nom i cognoms dels seus components, lloc de treball, titulació, tipus de relació laboral dels mateixos amb l'entitat titular, antiguitat, nombre d'hores setmanals de dedicació de cadascun d'ells i funcions que realitzen (apartat A de l'annex IV) i relació de persones usuàries del centre (apartat B de l'annex IV).  
2. Durant la fase d'instrucció l'Administració incorporarà d'ofici:  
  
a) Certificat o document acreditatiu de la inscripció de l'entitat titular en el Registre General de Titulars d'Activitats, de Serveis i Centres de Serveis Socials de la Comunitat Valenciana, amb data d'inscripció en aquest, per a acreditar l'antiguitat.  
b) Certificat o document acreditatiu de la inscripció d'autorització de funcionament del centre o de la inscripció en el Registre General de Titulars d'Activitats, de Serveis i Centres de Serveis Socials de la Comunitat Valenciana, amb data d'autorització o d'inscripció.  
  
  
  
CAPÍTOL III  
Ordenació i instrucció del procediment  
  
Article 11. Òrgan competent per a la tramitació i instrucció del procediment. Esmena  
1. La instrucció dels procediments de concertació correspon als òrgans competents de les direccions territorials de la conselleria competent en matèria de serveis socials, que s'encarregaran de verificar la documentació presentada en el procediment i la seua baremació, així com la seua avaluació tècnica.  
2. Una vegada revisada la documentació, quan la sol·licitud no reunisca els requisits exigits o no s'acompanye la documentació preceptiva, l'òrgan d'instrucció requerirà perquè, de conformitat amb l'exigit en la llei i en les seues disposicions de desenvolupament, s'esmene la falta o s'acompanyen els documents preceptius, amb indicació que, si així no es fera en el termini de 10 dies hàbils, se'l tindrà per desistit de la seua petició, prèvia resolució que haurà de ser dictada en els termes previstos en la legislació de procediment administratiu comú.  
3. Per a tal fi, en cada Direcció Territorial de la Conselleria es constituirà una comissió tècnica instructora, que estarà integrada per almenys tres membres designats per la persona titular de la Direcció Territorial, i n'ostentarà la presidència la persona encarregada del cap de servei competent per raó de la matèria o persona que la substituïsca, com a vocal la persona titular del cap de secció, i una tècnica o tècnic d'aquesta a la secretaria.  
4. Una vegada finalitzada la instrucció de tots els expedients corresponents al seu àmbit territorial, les comissions tècniques instructores elevaran a la Comissió d'avaluació la relació d'entitats els centres de les quals compleixen els requisits, amb la proposta de puntuació.  
  
Article 12. Criteris de selecció i valoració d'entitats  
1. La valoració de les sol·licituds s'efectuarà atenent els criteris de selecció i valoració d'entitats següents, segons model d'autobaremació que figura en l'annex III:  
a) Els anys d'experiència acreditada en la prestació de serveis socials en recursos d'allotjament alternatiu (habitatges i centres d'acolliment -albergs) d'atenció a persones en situació o risc d'exclusió social pertanyents a col·lectius vulnerables.  
Aquest criteri es valorarà amb un màxim de 30 punts, a raó de 3 punts per any complet acreditat.  
Aquesta experiència s'acreditarà mitjançant la presentació de resolucions d'administracions públiques on es concedisquen subvencions, concerts o contractes públics a l'entitat per al desenvolupament de programes d'atenció residencial o allotjament alternatiu destinats a algun dels col·lectius vulnerables enumerats en l'article 2.2. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos, per a obtindre els tres punts corresponents. No serà necessària l'aportació d'aquestes resolucions quan les subvencions, concerts o contractes hagen sigut concedits per la Conselleria d'Igualtat i Polítiques Inclusives; en aquest cas serà suficient amb una relació d'aquests.  
  
A més a més, l'entitat haurà d'aportar una declaració responsable que indique que aquesta subvenció s'ha executat correctament i no s'ha dictat cap resolució de reintegrament total de la subvenció concedida per l'Administració.  
b) La qualitat en la prestació del servei d'atenció d'allotjament alternatiu. Aquest criteri es valorarà amb un màxim de 20 punts, d'acord amb la distribució de puntuació següent:  
1r) Els protocols d'actuació davant les diverses eventualitats que puguen afectar el centre i les persones residents: fins a un màxim de 10 punts, a raó de 2 punts per protocol. Aquest punt s'acreditarà mitjançant la presentació de còpia dels protocols signats per les persones representants de l'entitat i de la plantilla de treballadors i treballadores.  
  
2n) Els acords de coordinació i col·laboració amb altres entitats públiques o privades dirigits a la inserció sociolaboral de les persones residents en el centre: 5 punts per acord o conveni signat fins a un màxim de 10 punts.  
Aquesta circumstància s'acreditarà mitjançant declaració responsable de la persona representant de l'entitat i còpia dels acords signats per totes les parts.  
c) El treball realitzat en l'àmbit comunitari i el grau d'inserció en el territori de l'entitat i del centre, desenvolupant accions i programes en col·laboració amb altres centres i serveis socials, culturals, sanitaris, d'ocupació, municipals o de la Generalitat. Aquest criteri es valorarà amb un màxim de 25 punts, d'acord amb la següent distribució de puntuació:  
1r) La coordinació amb altres entitats socials especialitzades en l'atenció al mateix col·lectiu i en la mateixa àrea d'actuació del centre: fins a 9 punts, a raó de 3 punts per cada entitat.  
2n) La participació en òrgans de coordinació o de participació institucional de l'àrea d'actuació del centre: fins a 8 punts, a raó de 2 punts per cada òrgan.  
3r) La coordinació amb els serveis públics educatius, sanitaris, socials i laborals de l'àrea d'actuació del centre: fins a 8 punts, a raó de 2 punts per cada sector.  
Aquest mèrit s'acreditarà mitjançant la presentació de certificats emesos per la representació legal de les entitats socials o òrgans administratius que corresponga en cada cas.  
d) Les bones pràctiques socials i de gestió de personal en relació amb la incorporació en la plantilla de persones. pertanyents a col·lectius amb dificultats d'accés a l'ocupació i amb els plans d'igualtat entre dones i homes. Aquest criteri es valorarà amb un màxim de 2 0 punts, d'acord amb la següent distribució de puntuació:  
1r) Incorporar a l'equip professional que haja d'executar l'acció concertada treballadors i treballadores pertanyents a col·lectius especials com els següents: fins a 10 punts, a raó de 5 punts per cada persona de la plantilla que tinga reconegut un grau de discapacitat del 33 % o superior, la condició de persona trans, i que siga beneficiària de la Renda Valenciana d'Inclusió o ho haja sigut fins al moment de la contractació.  
Aquest mèrit s'acreditarà mitjançant l'aportació de la documentació administrativa oficial que corresponga en cada cas.  
2n) Disposar l'entitat d'un Pla d'Igualtat de dones i homes vigent, o prorrogat de mutu acord entre l'empresa i la representació de la plantilla, d'acord amb el que es disposa en la normativa estatal i autonòmica: fins a 10 punts.  
- 5 punts, si s'acredita la inscripció del Pla en el registre de convenis i acords col·lectius de treball de l'òrgan estatal o autonòmic competent.  
- 5 punts, si s'acredita el visat del Pla per la Direcció General de l'Institut Valencià de les Dones o l'òrgan que corresponga en una altra administració.  
Aquest mèrit s'acreditarà amb les resolucions administratives dels òrgans competents per a la inscripció o el visat dels plans d'igualtat.  
  
e) Implantació d'un projecte d'inclusió a través de l'existència d'itineraris d'inclusió social dels beneficiaris del centre. Aquest criteri es valorarà amb 5 punts.  
Aquest mèrit s'acreditarà amb la presentació del projecte i/o programa que contemple l'itinerari d'inclusió social.  
2. Es faculta les entitats perquè, conformement al que es disposa en el present article, emplenen el document d'autobaremació, que consta com a annex III de la present resolució, sense perjudici de la potestat i obligació de l'Administració de verificar i comprovar les dades, atorgant la puntuació que corresponga en els diferents apartats.  
  
3. La puntuació mínima per a accedir al règim d'acció concertada s'estableix en 50 punts. S'establirà la corresponent proposta de concert amb aquelles entitats que resulten amb major puntuació per a cada tipus de centre i col·lectiu destinatari, fins a cobrir el nombre de places que estableix l'article 3.2 i d'acord amb les disponibilitats pressupostàries de la línia S1112000, «Concert Acció Comunitària», i la línia S1135000, «Concert servei d'allotjament i manutenció de persones migrants i LGTBI i/o persones en situació de vulnerabilitat social».  
  
4. En cas de produir-se un empat de puntuació per part de dues entitats i centres, s'atorgarà preferència a les quals hagen obtingut major puntuació en l'apartat 1.a del present article i, en cas de persistir aquest, es prendrà com a criteri de desempat la data (dia i hora) de la presentació de la sol·licitud, tenint prioritat la presentada amb major antelació.  
  
  
Article 13. Comissió d'avaluació  
1. Per a l'avaluació del procediment d'acció concertada que estableix la present convocatòria, es crea una Comissió d'avaluació, que estarà integrada pels membres següents:  
a) La persona titular de la Subdirecció General de Gestió i Organització del Sistema, qui n'ostentarà la presidència.  
b) Set vocals constituïts per:  
- Les persones titulars de les direccions territorials de la Conselleria.  
- Una persona que ostente la titularitat d'una prefectura de servei de la Direcció General de Gestió i Organització del Sistema.  
- Una persona que ostente la titularitat d'una prefectura de servei de la Direcció General d'Acció Comunitària i Barris Inclusius.  
- Una persona que ostente la titularitat d'una prefectura de servei de la Direcció General d'Igualtat en la Diversitat.  
- Una persona que ostente la titularitat d'una prefectura de servei de la Direcció General de l'Institut Valencià de les Dones.  
c) Un/a tècnic/a de la Direcció General de Gestió i Organització del Sistema, que exercirà la secretaria de la comissió.  
2. La comissió d'avaluació exercirà les seues funcions actuant com a òrgan col·legiat, estenent acta de les seues reunions, de conformitat amb el que es preveu en la legislació de règim jurídic del sector públic. Així mateix, es delega en la presidenta de la Comissió d'avaluació la designació dels membres suplents en els casos de vacant, absència, malaltia, a excepció dels relatius als membres de les direccions territorials, que seran suplits conforme al criteri establit en l'article 23 de l'Ordre 3/2021, de 30 de març, de la Vicepresidència i Conselleria d'Igualtat i Polítiques Inclusives, per la qual es desenvolupa el Decret 170/2020, de 30 d'octubre, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives.  
  
  
Article 14. Proposta de resolució  
1. La Comissió d'avaluació, prèvia remissió per les comissions tècniques instructores, és l'encarregada d'elaborar una relació ordenada de participants en el procediment de selecció, que han acreditat l'experiència mínima i solvència tècnica exigides, amb la seua puntuació en el procediment de selecció, d'acord amb els criteris de valoració, que estableix la llei, que venen desenvolupats i ponderats en la present convocatòria.  
En la proposta de resolució es diferenciara per tipologia de centre, habitatges que estaran vinculades a la línia pressupostària S1135000, denominació «Concert servei d'allotjament i manutenció de persones migrants i LGTBI i/o persones en situació de vulnerabilitat social», per import d'1.932.000,00 ?, d'una part; i d'una altra, centres d'acolliment (albergs) vinculats a la línia pressupostària S1112000, denominació línia «Concert Acció Comunitària», per import de 2.254.000,00 ?, dirigida a finançar el manteniment de places i serveis/programes a entitats sense ànim de lucre dirigides a la inclusió social de persones o unitats familiars en situació de vulnerabilitat social.  
  
2. A partir d'aquesta relació, s'elaborarà la proposta de resolució, que ha de remetre's, a la persona que ocupe el lloc de director/a general de Gestió i Organització del Sistema, en la qual haurà de determinar-se el nombre de places a concertar amb cada entitat d'iniciativa social, tot diferenciant per tipologia de centres entre habitatges i centres d'acolliment (albergs), els quals hauran de quedar a la disposició de la Conselleria a partir del moment en què es formalitze el corresponent concert social.  
3. En la mateixa proposta de resolució es deixarà constància de les places oferides per entitats d'iniciativa social, a què escau denegar el concert, motivant-ne la causa: per no complir-ne requisits, per no haver superat la puntuació mínima establida en la convocatòria, per vindre imposada per la limitació de crèdits pressupostaris o per no existir-ne demanda social.  
  
  
CAPÍTOL IV  
Finalització del procediment de selecció  
  
Article 15. Resolució de concessió. Publicació de la resolució. Recursos  
1. La persona titular de la Direcció General de Gestió i Organització del Sistema, per delegació de la persona titular de la Conselleria, a proposta de la Comissió d'avaluació i tenint en compte les disponibilitats pressupostàries existents, resoldrà sobre la concessió o denegació de concerts socials en un termini màxim de sis mesos des de la publicació de la convocatòria en el Diari Oficial de la Generalitat Valenciana.  
  
Transcorregut el termini establit en l'apartat anterior sense haver-se dictat i publicat la resolució expressa, hauran d'entendre's desestimades les sol·licituds formulades per les entitats participants en el procediment de concertació, per silenci administratiu, d'acord amb el que s'estableix en l'article 25 de la Llei 39/2015, d'1 d'octubre, del procediment administratiu comú de les administracions públiques, sense perjudici que subsistisca l'obligació legal de l'Administració de resoldre expressament.  
2. La resolució que es dicte de concessió i denegació de concerts posa fi al procediment de selecció, i serà objecte de publicació en el Diari Oficial de la Generalitat Valenciana, i tindrà els efectes de la notificació a les persones interessades, conforme al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
3. La resolució posa fi a la via administrativa i contra aquesta es podrà interposar recurs potestatiu de reposició en el termini d'un mes a comptar des de l'endemà de la publicació; o bé, directament recurs contenciós administratiu, en el termini de dos mesos a comptar des de l'endemà d'aquesta publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre que estime pertinent.  
  
Article 16. Contingut de la resolució en relació amb les places concertades  
1. Les places concertades, que vinguen determinades en la resolució de concessió, quedaran a la disposició de la conselleria competent en matèria de serveis socials des de la data que es fixe en aquesta, conformement a les regles següents:  
a) La resolució de concessió de concert començarà els seus efectes des de la data que conste en el document de formalització del concert per a l'atenció i cobertura de totes aquelles places de centres que en aquesta data es troben ocupades per persones usuàries.  
b) La resolució de concessió de concert haurà de fixar, si fa el cas, la data que farà efecte per a l'ampliació de places de nova creació, la qual vindrà determinada des de la data de disposició de les places per a l'atenció a noves persones usuàries.  
2. L'import de l'anualitat del concert es determinarà, per a cada centre d'atenció social a persones en situació o risc d'exclusió social pertanyents a col·lectius vulnerables dels enumerats en l'article 2.2, en funció del nombre de places concertades, el mòdul econòmic aplicable i el nombre de dies de prestació del servei.  
Així mateix en la resolució, es diferenciarà la línia pressupostària a la qual aquesta vinculada d'acord amb la tipologia del centre, d'una part la línia S1112000, dirigida a finançar el manteniment de places i serveis/programes a entitats sense ànim lucratiu dirigides a la inclusió social de persones o unitats familiars en situació de vulnerabilitat social en la qual enquadren les places en centres d'acolliment (albergs) per import de 2.254.000,00 ?, i d'una altra la línia S1135000, dirigida a finançar el manteniment de places en habitatges a entitats d'iniciativa social sense ànim lucratiu dirigides a la inclusió social de persones migrants i LGTBI i/o persones en situació de vulnerabilitat social per import d'1.932.000,00 - en la qual s'enquadren les places en habitatges.  
3. La resolució de concessió de concert a les entitats d'iniciativa social que no acrediten el requisit de comptar amb un certificat de qualitat del centre, que estableix l'article 7.2.e del Decret 181/2017, del Consell, de 17 de novembre (recollit en l'article 7.e del present annex), amb anterioritat al termini de resolució del procediment de concertació, deixarà constància d'aquesta circumstància, de manera que aquesta resolució estarà condicionada al compliment d'aquest requisit des de la formalització del concert social, quedant l'entitat obligada a sotmetre's a l'avaluació de qualitat del centre i a presentar un certificat de qualitat homologat, per alguna entitat acreditada en matèria d'avaluació, i l'administració podrà extingir el concert si no es compleix amb aquesta obligació en el termini establit, conforme al que s'estableix en la disposició transitòria cinquena del decret adés esmentat.  
  
  
Article 17. Efectes del concert  
1. Els efectes econòmics del concert seran a partir la data d'efectes que conste en el document de formalització del concert. La posada a disposició haurà de produir-se en la data indicada en la resolució de concessió.  
2. La quantia màxima del concert es determinarà, per a cada centre, prenent en consideració el mòdul econòmic aplicable, el període de prestació del servei, i d'acord amb el nombre de places concertades.  
  
  
  
CAPÍTOL V  
Formalització dels concerts  
  
Article 18. Formalització del concert social  
1. Els concerts socials, producte dels acords d'acció concertada, es formalitzaran en document administratiu, amb el model fixat com a annex VI dins del termini de trenta dies a comptar des de l'endemà de la publicació de la resolució de concessió.  
2. En el referit document de concert es faran constar, de manera expressa, els drets i obligacions de les parts, nombre de places i tipologia dels centres concertats, règim econòmic (finançament per part de l'Administració, import del mòdul o mòduls econòmics unitaris corresponents al cost de les places i import anual), forma de pagament, durada, possibilitat de pròrrogues i causes d'extinció d'aquest.  
  
Així mateix, haurà de deixar constància del requisit de certificació de qualitat, en els termes previstos en la disposició transitòria cinquena del Decret 181/2017, del Consell, de 17 de novembre.  
3. El concert subscrit entre l'Administració i l'entitat d'iniciativa social recollirà en un únic document totes les places i centres concertats, amb el finançament corresponent, de forma singularitzada a les diferents unitats o centres concertats de l'entitat.  
4. El concert social serà subscrit, en representació de l'Administració concertant, per la persona titular de la Direcció General de Gestió i Organització del Sistema, com a òrgan facultat per a resoldre el procediment de concertació.  
Una vegada formalitzat, s'anotaran d'ofici en la corresponent secció del Registre General de Titulars d'Activitats, de Serveis i Centres de Serveis Socials de la Comunitat Valenciana  
5. El document administratiu en el qual es formalitze el concert social podrà elevar-se a escriptura pública quan el sol·licite el titular del centre concertat, i en aquest cas seran a càrrec seu les despeses derivades de l'atorgament.  
  
  
TÍTOL III  
Finançament de l'acció concertada  
  
Article 19. Mòduls econòmics. Càlcul de l'import de l'anualitat del concert social  
1. El finançament de les places concertades per la Generalitat a què es refereix aquesta convocatòria, s'efectuarà d'acord amb els mòduls econòmics (euros/plaça/dia) fixats pel nombre de places concertades, amb la distribució següent:  
  
HABITATGES (línia S1135000)  
  
Places Mòdul Places Mòdul Places Mòdul  
5 60,44 - 26 50,04 - 47 48,86 -  
6 59,01 - 27 50,00 - 48 48,84 -  
7 57,54 - 28 49,86 - 49 48,76 -  
8 56,17 - 29 49,79 - 50 48,77 -  
9 55,34 - 30 49,74 -   
10 54,77 - 31 49,59 -   
11 54,42 - 32 49,57 -   
12 53,95 - 33 49,52 -   
13 53,32 - 34 49,39 -   
14 53,06 - 35 49,35 -   
15 51,98 - 36 49,34 -   
16 51,55 - 37 49,25 -   
17 51,34 - 38 49,21 -   
18 51,21 - 39 49,18 -   
19 50,93 - 40 49,08 -   
20 50,79 - 41 49,08 -   
21 50,76 - 42 49,05 -   
22 50,50 - 43 48,96 -   
23 50,43 - 44 48,94 -   
24 50,33 - 45 48,94 -   
25 50,13 - 46 48,88 -   
  
  
  
CENTRES D'ACOLLIMENT (ALBERGS) (línia S1112000)  
  
Places Mòdul  
52-43 02,49 -  
71-37 92,42 -  
21-07 15,22 -  
10-15 38,44 -  
13-38 29,08 -  
66-92 41,23 -  
81-30 64,72 -  
46-69 40,45 -  
42-94 17,80 -  
87-78 92,47 -  
30-89 60,24 -  
49-28 23,96 -  
21-72 36,41 -  
24-74 24,22 -  
84-14 46,31 -  
25-243 52,59 -  
  
  
  
2. Els mòduls establits cobreixen la totalitat dels costos variables, fixos i permanents de prestació de cada tipus de recurs, sense incloure el benefici industrial, i comprenen el cost de tots els serveis exigibles de prestació obligatòria que ha de prestar el centre, conformement a la normativa vigent, i que ha d'abonar la Conselleria d'Igualtat i Polítiques Inclusives.  
3. El finançament de places no efectivament ocupades, per causa aliena a l'entitat, serà del 80 % del mòdul establit per a la tipologia del recurs de què es tracte.  
Article 20. Prohibició de cobrament a persones usuàries  
El centre concertat no podrà cobrar a les persones cap quantitat suplementària per liquidació d'estada o per qualsevol altra prestació que haja de ser atesa en virtut del concert, sent açò motiu o causa de liquidació del concert.  
  
Article 21. Justificació de despeses i de prestació del servei  
Les entitats signants dels concerts estaran obligades a justificar la prestació del servei i el compliment de les obligacions derivades del concert, per al seu abonament.  
A l'efecte hauran de presentar, amb caràcter mensual, en els cinc primers dies del mes següent, la documentació següent per via telemàtica o mitjans electrònics:  
Certificació amb la relació de persones usuàries ateses amb indicació del seu nom, cognoms i DNI, subscrita pel titular del centre o persona que actue en representació d'aquest, conforme al model que consta com a annex VII, en què s'acredite que s'ha prestat el servei conformement a les obligacions que estableix el concert i, si fa el cas, el nombre de places no ocupades per causa aliena a l'entitat.  
  
  
Article 22. Pagament del cost del concert  
1. La conselleria competent en matèria de serveis socials tramitarà mensualment, prèvia justificació de l'entitat concertada en els termes descrits en l'article anterior, la ordre de pagament del cost del concert social per plaça concertada, d'acord amb els mòduls econòmics fixats en la convocatòria i el corresponent document de formalització, conformement a les places efectivament ocupades i no ocupades durant el mes anterior.  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. El pagament corresponent a la mensualitat de desembre es lliurarà, si així ve recollit en la corresponent Llei de pressupostos, de forma anticipada, amb la relació nominal de persones ateses i places no ocupades a data 1 de desembre, sense perjudici de la regularització corresponent, que s'efectuarà en tot cas, abans del 31 de gener de l'exercici següent, que implicarà l'exigència, si fa el cas, de reintegrament de l'import indegudament percebut, de conformitat amb el que estableix la Llei de pressupostos anual.  
  
Article 23. Comprovació i control de la despesa  
1. L'òrgan competent en cada direcció territorial, comprovarà la veracitat de les dades aportades i si existeix alguna incidència o reclamació relativa a l'atenció a les persones usuàries, si aquesta ha sigut atesa adequadament o es trobe en termini pendent de resolució, per a donar conformitat, si escau, a la documentació.  
2. L'entitat titular del centre haurà de presentar, abans del 15 de gener de l'exercici següent, a l'òrgan participació del centre el compte anual, en la qual apareixeran reflectits tots els ingressos (abonament de mensualitats per l'Administració) i despeses incloses en el seu compte d'explotació, que haurà d'estar detallat i identificat per: despeses de personal, despeses generals (subministraments, tributs, contractes de manteniment, servei de menjador, transport, treballs i serveis exteriors) i altres despeses (despeses diverses: lloguer o altres).  
3. Així mateix, una vegada aprovat per l'òrgan de participació del centre, el resum econòmic de l'exercici, inclòs en la memòria que es desenvolupa en el punt 4, l'entitat haurà de remetre per via telemàtica abans del 31 de gener de l'exercici següent, a la Direcció Territorial, a la Direcció General d'Acció Comunitària i Barris Inclusius, a la Direcció General d'Igualtat en la Diversitat, a la Direcció General de l'Institut Valencià de les Dones i a la Direcció General de Gestió i Organització del Sistema, una memòria justificativa de les actuacions i del compliment de les condicions que s'estableixen en el concert social. De no realitzar-se aquest enviament en la data establida, la direcció general competent en la matèria d'acció concertada adoptarà les mesures considerades oportunes.  
4. En la memòria es farà constar, com a contingut mínim, els extrems següents:  
- Entitat, denominació del servei i nombre de places concertades.  
- Resultats obtinguts: nombre de persones ateses i característiques de les persones usuàries.  
- Objectius i activitats realitzades.  
- Avaluació dels serveis prestats.  
- Resum econòmic de l'exercici.  
- Conclusions respecte dels objectius, avaluació i resultat econòmic.  
  
Aquesta memòria es realitzarà d'acord amb el model que determinarà la Direcció General de Gestió i Organització del Sistema.  
5. En virtut del disposat en l'article 60 de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat (DOGV 8987 / 31.12.2020), en el qual es modifica l'article 87.2.g de la Llei 3/2019, de 18 de febrer, de serveis socials inclusius de la Comunitat Valenciana (DOGV 8491 / 21.02.2019), l'entitat concertada tindrà l'obligació de reemborsar qualsevol compensació excessiva rebuda. El càlcul de la compensació es determinarà mitjançant les memòries econòmiques que presente l'entitat com a justificació de l'acord del concert.  
  
6. L'entitat titular del centre estarà obligada a conservar les factures i els documents justificants de despeses, per un període de quatre anys, per al seu control econòmic i financer.  
  
  
TÍTOL IV  
Execució dels concerts  
  
Article 24. Obligacions de l'Administració concertant  
Constitueixen obligacions de la Conselleria d'Igualtat i Polítiques Inclusives, com a Administració concertant, les següents:  
a) Abonar a l'entitat titular del centre concertat, mensualment, l'import del concert conforme al mòdul econòmic fixat en la convocatòria i en el document de formalització del concert social.  
b) Resoldre mitjançant acte administratiu exprés les altes de persones usuàries, que hauran d'accedir al centre, així com qualsevol circumstància: baixa o trasllat, que s'adopte sobre aquests en relació al concert.  
c) Facilitar al centre tota la informació disponible relativa a la persona en situació de risc d'exclusió social en el moment d'ingrés en el centre, sense perjudici de l'obligació de la seua actualització durant la seua estada, que correspondrà a l'entitat titular d'aquest.  
d) Comunicar al titular del centre concertat, amb la suficient antelació, qualsevol circumstància que afecte les places concertades i al concert subscrit.  
e) Dictar les directrius tècniques i instruccions precises per al desenvolupament de l'activitat, assegurar la qualitat del servei i que es proporcione a les persones usuàries el recurs més idoni a la seua situació i circumstàncies personals, dins d'un entorn social adequat.  
  
Article 25. Obligacions de les entitats titulars dels centres concertats  
  
1. Seran les establides en cadascun dels apartats de l'article 11 del Decret 181/2017.  
2. Com a condicions tècniques obligatòries, l'entitat concertant haurà de:  
a) Subscriure les pòlisses d'assegurança següents:  
1r) Una pòlissa d'assegurança que cobrisca la responsabilitat civil resultant d'accions del seu personal i de les persones usuàries del centre.  
2n) Una pòlissa d'assegurança d'accidents col·lectius que cobrisca la indemnització pels riscos de defunció, invalidesa absoluta i permanent, invalidesa parcial per pèrdua física o funcional de membres, i assistència mèdica farmacèutica amb cobertura il·limitada en centres concertats per l'asseguradora.  
Tal com disposa la disposició addicional vuitena del Decret 181/2017, de 17 de novembre, del Consell, sobre acció concertada; les cobertures mínimes a contractar seran per defunció, 30.000 euros i per a invalidesa de 60.000 euros, sense que existisca limitació per anualitat d'assegurança.  
b) Desenvolupar les actuacions de control i seguiment de les actuacions concertades, que s'estipulen en l'article 26 de la present disposició, amb la finalitat de garantir en tot moment la qualitat del servei.  
c) Alhora, està obligada al deure de confidencialitat respecte a les característiques i identitat de les persones usuàries enfront de tercers, segons estableix la Llei de protecció de dades de caràcter personal.  
d) Així mateix haurà de comunicar immediatament, en el termini màxim de 24 hores, per qualsevol mitjà escrit o telemàtic, qualsevol incidència greu esdevinguda durant l'estada de la persona en el centre.  
A l'efecte l'òrgan competent de l'Administració concertant és la secció corresponent de la Direcció Territorial.  
3. Igualment les entitats estan obligades a complir amb la legislació laboral vigent i les obligacions que comporta el conveni col·lectiu d'aplicació sectorial.  
4. Així mateix, estan obligades a facilitar la funció inspectora per part dels Serveis d'Inspecció de Serveis Socials i assumir les actuacions de control financer que corresponga a la Intervenció General de la Generalitat.  
  
Article 26. Qualitat dels serveis: actuacions de control i seguiment  
  
1. En virtut de l'acord d'acció concertada, amb la finalitat de garantir en tot moment l'atenció i la qualitat del servei durant el període d'execució del concert, caldrà:  
- Que s'elabore un programa individualitzat d'atenció a cada persona usuària, amb la seua valoració i seguiment per l'equip professional del centre.  
- Que els centres disposen de sistema d'obtenció periòdica de la satisfacció de les persones usuàries respecte de l'atenció rebuda.  
- Que existisca una avaluació dels resultats i serveis prestats.  
2. Per a això, s'estableixen, com a obligacions i exigències a les entitats titulars dels centres concertats, les actuacions següents:  
  
a) Elaborar, en el termini d'un mes des de l'accés al recurs, un programa individualitzat d'atenció i seguiment de les persones usuàries.  
  
Aquest programa s'haurà de comunicar a les persones usuàries o el seu representant legal, així com a l'Administració competent.  
b) Sotmetre anualment el centre a la valoració de les persones usuàries.  
c) Al final de l'exercici, l'entitat haurà d'emplenar la memòria justificativa de l'actuació amb el resum de les persones ateses, programes i activitats desenvolupades.  
La presentació es realitzarà de manera telemàtica i accedirà a aquesta documentació l'òrgan competent.  
  
Article 27. Contractació d'activitats accessòries amb tercers  
1. S'estableixen com a activitats que, pel seu caràcter accessori, poden contractar-se amb tercers:  
a) Servei de manutenció, neteja i manteniment, a més en el cas dels centres d'acolliment (albergs) si fa el cas, la vigilància.  
b) Aquelles activitats que corresponguen a la prestació de serveis professionals, que no requerisquen exclusivitat o que tinguen naturalesa de serveis generals, que siguen necessaris per a cobrir les necessitats d'atenció integral o execució del servei.  
2. Quan aquestes activitats accessòries es realitzen ja amb tercers, abans de l'inici del procediment de concertació, l'entitat haurà de posar-ho de manifest en aquest procediment, facilitant la informació i emplenant els apartats oportuns del model de sol·licitud (apartat D de l'annex II. Dades generals d'instal·lacions i serveis).  
  
3. L'entitat podrà contractar amb tercers un percentatge màxim del 40 % de l'import total del cost de concert. En aquest percentatge, sempre quedaran exclosos les despeses necessàries en matèria de subministraments, cost de serveis d'aigua, telèfon, calefacció i altres consumibles.  
4. Els contractistes quedaran obligats només davant l'entitat titular del centre concertat, que assumirà la total responsabilitat de l'execució i de la prestació del servei enfront de l'Administració.  
5. A l'efecte del que es preveu en l'apartat anterior, l'entitat titular del centre concertat serà responsable que en l'execució de l'activitat accessòria contractada amb tercers es respecten els límits que s'establisquen en la normativa de concerts socials quant a la naturalesa i quantia màxima, i els contractistes estaran subjectes igualment al deure de col·laboració previst en l'apartat següent.  
6. En tot moment, durant el període de vigència del concert, l'Administració podrà requerir la informació econòmica, financera, laboral o de qualsevol tipus, justificativa d'aquestes contractacions d'activitats accessòries, amb la finalitat de garantir que no es depassa aquest percentatge.  
  
Article 28. Resolució de conflictes  
1. Les qüestions litigioses derivades de l'aplicació del règim d'acció concertada i, en concret, de les obligacions assenyalades al titular dels centres concertats, seran resoltes per l'Administració competent sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
2. A l'efecte del que es disposa en l'apartat anterior, la persona titular de la Direcció General de Gestió i Organització del Sistema és l'òrgan competent per a interpretar els concerts socials, resoldre els dubtes que oferisca el seu compliment, així com acordar-ne la resolució i determinar-ne els efectes.  
3. Contra els actes que es dicten per aquest òrgan durant l'execució del concert, que no posen fi a la via administrativa, podrà interposar-se el recurs d'alçada davant l'òrgan superior jeràrquic del qual els va dictar, conforme al que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Article 29. Inspecció i control ordinari  
1. La Conselleria d'Igualtat i Polítiques Inclusives podrà inspeccionar els centres concertats quan ho estime convenient, per a comprovar el bon funcionament de les instal·lacions i serveis.  
2. Les direccions territorials de la conselleria competent efectuaran el seguiment ordinari del compliment de les obligacions derivades del concert.  
  
  
TÍTOL V  
Condicions tècniques per a la realització de les prestacions  
  
Article 30. Habitatges per a persones en situació o risc d'exclusió social pertanyents a col·lectius vulnerables  
1. Els habitatges són un recurs d'allotjament alternatiu de fins a 10 places, apropiats per a estades mitjanes i llargues en el temps, on les persones usuàries conviuen en règim parcialment autogestionat. S'hauran d'agrupar les places de diferents habitatges d'una mateixa entitat en la mateixa localitat.  
2. Les persones destinatàries d'aquests centres són persones en situació o risc d'exclusió social que no disposen d'habitatge ni recursos econòmics suficients per a procurar-se la mateixa, i necessiten intervenció social per a la seua inclusió.  
3. En els habitatges el temps mínim d'atenció presencial per part de l'equip professional serà de 10 hores setmanals. El temps que no estiga cobert amb atenció presencial s'haurà de realitzar mitjançant atenció telefònica.   
Els horaris d'atenció, presencial i telefònic, hauran d'estar degudament anunciats en el tauler d'anuncis de cada habitatge i en la pàgina web de l'entitat, facilitant el coneixement per part de les persones usuàries, de les persones professionals i de l'administració.  
L'equip professional haurà de realitzar un pla d'atenció individual d'atenció que contemple les prestacions següents:  
- Assessorament jurídic.  
- Accés als serveis públics bàsics: sanitaris, educatius, socials, etc.  
  
- Intervenció social.  
- Atenció psicològica.  
- Suport a la inserció sociolaboral.  
- Traducció i aprenentatge de l'idioma, en el cas que siga necessari.  
4. L'equip professional estarà compost com a mínim pels perfils següents:  
Per a un habitatge de 5 places:  
a) 1 persona a jornada completa, amb titulació universitària en les disciplines o les àrees de coneixement de treball social, educació social, psicologia, que exercirà de coordinadora.  
b) 1 persona a un terç de jornada, amb titulació universitària en les disciplines o les àrees de coneixement de treball social, educació social, psicologia o dret.  
c) 1 jornada completa de persona o persones tècniques de suport, amb titulació mínima de formació professional de grau mitjà en l'àmbit dels serveis socioculturals i a la comunitat.  
Per cada plaça més, l'equip professional s'ampliarà en un terç de jornada dels perfils b i c anteriors.  
En tots els casos la suma de jornades dels perfils b, haurà de ser com a mínim el 50 % del total de jornades de la suma dels perfils b i c.  
  
En tots els casos la suma de jornades dels perfils c, haurà de ser com a mínim un terç del total de jornades de la suma dels perfils b i c.  
  
En el cas de les jornades dels perfils b), el perfil de dret podrà ser com a màxim el 50 % de la suma de les jornades de perfils b.  
  
En el cas de les jornades dels perfils c, un màxim de la meitat de les jornades contractades, podrà desenvolupar-se per persones titulades en ESO amb formació complementària (com el certificat del curs de monitor/a d'Activitats de Temps Lliure Educatiu Infantil i Juvenil, o acreditació d'un mínim de 20 hores de formació en mediació i intervenció comunitària, per alguna administració pública), o experiència laboral mínima acreditada d'un any en l'àmbit d'intervenció social.  
  
5. S'haurà de comptar amb els programes, protocols i registres exigits per la normativa vigent.  
  
Article 31. Centres d'acolliment (albergs) per a persones en situació o risc d'exclusió social pertanyents a col·lectius vulnerables  
  
1. S'entén per centre d'acolliment (albergs) els recursos d'allotjament alternatiu a partir d'onze places, apropiats per a estades curtes o intermitents en el temps i per a l'atenció de persones que, per requerir una intervenció més intensa, no estiguen en condicions d'habitar en un habitatge, mitjançant els quals es presta el servei d'allotjament, manutenció, atenció bàsica i realització d'itineraris d'inclusió social i laboral.  
  
2. Les persones destinatàries d'aquests centres són les persones que viuen al carrer, amb un alt grau d'exclusió social i necessiten una atenció immediata per a un curt període de temps.  
3. Els centres d'acolliment (albergs) prestaran una atenció continuada, les 24 hores del dia, els 365 dies a l'any. Es garanteix la presència permanent d'alguna persona de l'equip professional responsable en el cas d'incidències.  
En els centres d'acolliment (albergs) s'han de realitzar les prestacions següents:  
- Acolliment  
- Allotjament i manutenció  
- Alimentació:  
- Vigilància  
- Manteniment  
- Neteja  
S'haurà de realitzar un Pla Individualitzat d'Atenció, que contemple:  
- Assessorament jurídic.  
- Accés als serveis públic bàsics: sanitaris, educatius, socials, etc.  
  
- Intervenció social.  
- Atenció psicològica.  
- Suport a la inserció sociolaboral.  
- Traducció i aprenentatge de l'idioma en el cas que siga necessari.  
4. L'equip professional estarà compost com a mínim pels perfils següents:  
Per a un centre d'acolliment (albergs) d'11 places:  
a) 1 persona a jornada completa, amb titulació universitària en les disciplines o les àrees de coneixement de treball social, educació social, psicologia, que exercirà de coordinadora.  
b) 1 persona a jornada completa, amb titulació universitària en educació social.  
c) 1 persona a mitja jornada, amb titulació universitària en psicologia.  
d) 1 persona a mitja jornada, amb titulació universitària en l'àmbit del dret.  
e) 1 jornada de persona o persones amb titulació universitària en les disciplines o les àrees de coneixement de treball social, educació social o psicologia.  
f) 1 persona a jornada completa, tècnica de suport, amb titulació mínima de formació professional de grau mitjà en l'àmbit dels serveis socioculturals i a la comunitat.  
Per cada dues places, fins a 19 places, l'equip professional s'ampliarà en mitja jornada entre els perfils e i f.  
Les jornades de la suma dels perfils e i f podran flexibilitzar-se, de manera que els perfils e hauran de ser com a mínim el 50 % del total de jornades de la suma dels perfils e i f, i la suma de jornades dels perfils f, haurà de ser com a mínim un terç del total de jornades de la suma dels perfils e i f. Entre els perfils e i f també podrà incloure's com a màxim mitja jornada més del perfil de titulació universitària en dret.  
  
En el cas de les jornades dels perfils f, un màxim de la meitat de les jornades contractades, podrà desenvolupar-se per persones titulades en ESO amb formació complementària (acreditació d'un mínim de 20 hores de formació en mediació i intervenció comunitària, per alguna administració pública) o experiència laboral mínima acreditada d'un any en l'àmbit d'intervenció social.  
Per a un centre d'acolliment (albergs) d'entre 21 i 25 places:  
a) 1 persona a jornada completa, amb titulació universitària en les disciplines o les àrees de coneixement de treball social, educació social, psicologia, que exercirà de coordinadora.  
b) 1 persona a jornada completa, amb titulació universitària en educació social.  
c) 1 jornada a jornada completa, amb titulació universitària en psicologia.  
d) 1 persona a jornada completa, amb titulació universitària en l'àmbit del dret.  
e) 3 jornades de persones amb titulació universitària en les disciplines o les àrees de coneixement de treball social, educació social o psicologia.  
f) 2 jornades de persones tècniques de suport, amb titulació mínima de formació professional de grau mitjà en l'àmbit dels serveis socioculturals i a la comunitat.  
Fins a arribar a 50 places:  
- Cada tram de cinc places més, se sumarà una jornada completa del perfil e.  
- Cada tram de deu places més, se sumarà una jornada completa del perfil f.  
Les jornades de la suma dels perfils e i f podran flexibilitzar-se, de manera que els perfils e hauran de ser com a mínim el 50 % del total de jornades de la suma dels perfils e i f, i la suma de jornades dels perfils f, haurà de ser com a mínim un terç del total de jornades de la suma dels perfils e i f. Entre els perfils e i f també podrà incloure's com a màxim una jornada més del perfil de titulació universitària en dret.  
  
En el cas de les jornades dels perfils f, un màxim de la meitat de les jornades contractades podrà desenvolupar-se per persones titulades en ESO amb formació complementària (acreditació d'un mínim de 20 hores de formació en mediació i intervenció comunitària, per alguna administració pública), o experiència laboral mínima acreditada d'un any en l'àmbit d'intervenció social.  
Per a un centre d'acolliment (albergs) d'entre 51 i 60 places:  
a) 1 persona a jornada completa, amb titulació universitària en les disciplines o les àrees de coneixement de treball social, educació social, psicologia, que exercirà de coordinadora.  
b) 2 persones a jornada completa, amb titulació universitària en educació social.  
c) 2 persones a jornada completa, amb titulació universitària en psicologia.  
d) 1 persona a jornada completa, amb titulació universitària en l'àmbit del dret.  
e) 7 jornades de persones amb titulació universitària en les disciplines o les àrees de coneixement de treball social, educació social o psicologia.  
f) 6 jornades de persones tècniques de suport, amb titulació mínima de formació professional de grau mitjà en l'àmbit dels serveis socioculturals i a la comunitat.  
Fins a arribar a 100 places:  
Cada tram de deu places més, se sumaran dues jornades completes del perfil e i una jornada completa del perfil f.  
Les jornades de la suma dels perfils e i f podran flexibilitzar-se, de manera que els perfils e hauran de ser com a mínim el 50 % del total de jornades de la suma dels perfils e i f, i la suma de jornades dels perfils f, haurà de ser com a mínim un terç del total de jornades de la suma dels perfils e i f. Entre els perfils e i f també podrà incloure's com a màxim dues jornades més del perfil de titulació universitària en dret.  
  
En el cas de les jornades dels perfils f, un màxim de la meitat de les jornades contractades podrà desenvolupar-se per persones titulades en ESO amb formació complementària (acreditació d'un mínim de 20 hores de formació en mediació i intervenció comunitària, per alguna administració pública), o experiència laboral mínima acreditada d'un any en l'àmbit d'intervenció social.  
5. S'haurà de comptar amb els programes, protocols i registres exigits per la normativa vigent.  
  
Article 32. Concertació de centres de nova creació  
1. Els acords d'acció concertada regulats en aquest article se sotmetran a les condicions corresponents a aquesta convocatòria pública, i la seua durada vindrà determinada segons el termini màxim de duració establit amb caràcter general en aquesta convocatòria i idèntic règim de pròrrogues.  
2. L'acord d'acció concertada se sotmetrà als requisits i procediment previstos en el títol II d'aquesta resolució.  
3. Durant el termini de vigència de la present convocatòria, l'òrgan facultat per a resoldre el procediment de concertació podrà, si existeix crèdit adequat i suficient per a això i les necessitats del servei ho justifiquen:  
a) Concertar, sense necessitat de nova sol·licitud, els centres que malgrat haver aconseguit la puntuació mínima, hagueren quedat exclosos per falta de crèdit pressupostari, seguint l'ordre de prelació resultant del procediment de selecció, prèvia comprovació que l'entitat continua reunint els requisits exigits.  
b) Obrir un nou termini de presentació de sol·licituds a l'empara de la present convocatòria per a concertar tant els serveis que hagueren quedat deserts, com aquells altres centres de nova creació que precise per a atendre necessitats sobrevingudes.  
  
  
Títol VI  
Modificació i revisió de concerts  
  
Article 33. Modificació de concerts  
1. Els concerts acordats a l'empara de la present convocatòria, sempre que existisca crèdit adequat i suficient, podran modificar-se conforme al que es disposa en els articles 31 i 32 del Decret 181/2017.  
2. De manera específica, a proposta conjunta de la Direcció General de Gestió i Organització del Sistema, la Direcció General d'Acció Comunitària i Barris Inclusius, la Direcció General d'Igualtat en la Diversitat, i la Direcció General de l'Institut Valencià de les Dones es determinarà si la demanda social justifica l'increment o reducció del nombre de prestacions, atenent, entre altres paràmetres, al mapa de necessitats i a l'existència de llista d'espera a la vista de la documentació justificativa.  
3. L'increment del nombre de places requerirà la seua autorització prèvia, i únicament serà possible si la direcció general competent determina que les necessitats ho justifiquen i l'interés de les persones acollides en el centre no es veu perjudicat pel major nombre de persones usuàries.  
  
Article 34. Revisió i modificació de les condicions econòmiques  
D'acord amb el que es disposa en l'article 33 del Decret 181/2017, es podran revisar i modificar les condicions tècniques i econòmiques dels concerts, dins de les disponibilitats pressupostàries i amb les especificacions següents: la revisió dels mòduls econòmics requerirà un estudi previ de la direcció general competent en matèria de gestió i organització del sistema que determine que els costos variables, fixos i permanents de prestació del servei són inferiors o superiors a les contraprestacions econòmiques rebudes. Els mòduls es fixaran en una quantia que, dins de les disponibilitats pressupostàries, permeta restablir l'equilibri entre costos i contraprestacions.  
  
  
Article 35. Conveni col·lectiu sectorial d'aplicació  
Hi serà aplicable el Conveni col·lectiu estatal d'acció i intervenció social 2015-2017, publicat per la Resolució de 22 de juny de 2015, de la Direcció General d'Ocupació (BOE 158, 03.07.2015), amb les taules salarials de 2021 (BOE 28, d'1 de febrer de 2019, pàgines 9141 a 9147).  
ANNEX VI  
Document de formalització de concert social en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables  
  
A València, a \_\_\_\_ de \_\_\_\_\_\_\_\_\_\_\_\_\_\_\_\_\_\_\_\_ de 2021  
  
REUNITS  
D'una part, la Sra. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, directora general de Gestió i Organització del Sistema, de la Conselleria d'Igualtat i Polítiques Inclusives, nomenada per Decret 111/2019, de 5 de juliol, del Consell, pel qual es nomena la persona titular de la Direcció General de Gestió i Organització del Sistema (DOGV 8592, 16.07.2019), actuant en nom i representació de la Conselleria d'Igualtat i Polítiques Inclusives.  
  
D'una altra, el Sr./la Sra. \_\_\_\_\_\_\_....\_\_\_\_\_\_\_\_\_\_\_\_\_\_\_\_\_\_\_\_, amb DNI núm. \_\_\_\_\_\_\_\_\_\_\_\_\_\_\_, que actua en representació d \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (entitat), amb domicili en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (localitat), C/Pl. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, núm. \_\_\_\_\_, CP \_\_\_\_\_\_\_\_, i NIF \_\_\_\_\_\_\_\_\_\_\_\_\_\_\_\_\_\_\_\_\_,  
  
Actuant totes dues parts en la representació en què concorren, i amb la capacitat legal necessària per a la signatura del present concert de serveis socials en el sector d'atenció a persones en situació o risc d'exclusió social pertanyents a col·lectius vulnerables.  
  
EXPOSEN  
  
1r. Que la Conselleria d'Igualtat i Polítiques Inclusives és el departament del Consell al qual correspon exercir les competències referides en matèria de serveis socials, i en concret, les referents a persones sense llar, persones amb VIH, persones exrecluses, persones migrants, persones LGTBI, dones en risc d'exclusió social, i persones en situació de vulnerabilitat social.  
2n. Que la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix en el títol IV relatiu a la «Col·laboració privada» en els articles 87- 91, la regulació de l'acció concertada en matèria de serveis socials.  
3r. Que per Decret 181/2017, de 17 de novembre, del Consell (DOGV 8197, 23.12.2017), es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regulant les convocatòries i procediments de selecció, així com el contingut essencial dels concerts de serveis socials.  
  
4t. Mitjançant Resolució de.... de..................... de 20?.., de la Vicepresidència i Conselleria d'Igualtat i Polítiques Inclusives, s'han convocat els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a l'any 2021, que té per objecte la reserva i ocupació de places en habitatges i centres d'acolliment (albergs) per a persones en situació o risc d'exclusió social pertanyents a col·lectius vulnerables cobrint la totalitat de places autoritzades del recurs o servei.  
  
5é. Que havent-se avaluat per la Comissió d'avaluació totes les sol·licituds presentades per entitats d'iniciativa social, que compleixen els requisits i condicions exigits per a l'acció concertada, per resolució de la directora general de Gestió i Organització del Sistema, de data \_\_/\_\_/2021 (publicada en DOGV núm. ??.. de data \_\_/\_\_/2021 ha resolt concedir el concert d'atenció a persones en situació o risc d'exclusió social pertanyents a col·lectius vulnerables amb l'entitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tot establint el nombre i tipologia de centres concertats de titularitat d'aquesta entitat.  
  
  
A) Denominació del centre:  
Tipologia:  
Localitat:  
Expedient:  
Places concertades:  
Import total (2021):  
Desglossament:  
  
Núm. places Mòdul - /plaça/ dia Import Data efectes  
   
TOTAL   
  
  
  
6é. Que, tal com es fa constar en la resolució de concessió del concert, l'entitat ha acreditat comptar amb un certificat de qualitat dels centres o serveis socials que són objecte de concert.  
(Que, tal com es fa constar en la resolució de concessió del concert, l'entitat no ha acreditat en el procediment de concertació disposar d'un certificat de qualitat dels centres o serveis socials que són objecte de concert, quedant, per tant, obligada a disposar dels mateixos en el termini establit).  
7é. Que, havent complit l'entitat les condicions prèvies que s'exigeixen per a la formalització del concert social, conforme al que es disposa en els articles 18 de l'annex I de la resolució de convocatòria, i, estant totes dues parts conformes en la realització d'aquest, el porten a efecte conforme a les següents:  
  
ESTIPULACIONS  
  
Primera. Objecte  
Constitueix l'objecte del present concert i acord d'acció concertada:  
  
La reserva i ocupació de\_\_\_\_\_\_\_\_\_\_places dels centres d'atenció social a persones en situació o risc d'exclusió social pertanyents a col·lectius vulnerables de l'entitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, relacionats en l'apartat expositiu 5é, d'acord amb el detall de places que apareix en la resolució de la directora general de Gestió i Organització del Sistema, de concessió de concerts i subsegüents acords d'acció concertada en matèria de serveis socials, en el sector d'atenció a persones en situació o risc d'exclusió social per a l'any 2021.  
  
En virtut del present concert, les places dels referits centres d'atenció social s'integraran en la Xarxa pública valenciana de Serveis Socials i d'atenció a les persones en situació o risc d'exclusió social pertanyents a col·lectius vulnerables,  
  
Segona. Obligacions de l'Administració  
Constitueixen obligacions de la Generalitat (Vicepresidència i Conselleria d'Igualtat i Polítiques Inclusives), com a administració concertant, les que estableix la llei, en l'article 27 del Decret 181/2017, de 17 de novembre, del Consell, que desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social; així com en l'article 24 de l'annex I de la Resolució de.... de..................... de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a l'any 2021.  
  
  
Tercera. Obligacions de l'entitat en relació amb l'atenció a persones usuàries i cobertura de les places  
- El present concert social obliga l'entitat que concerta a prestar a les persones els serveis de caràcter social en les condicions que establisca la normativa sectorial aplicable i el mateix acord de concertació (art. 21.2 del Decret 181/2017, de 17 de novembre, del Consell).  
  
- No podran percebre's de les persones usuàries dels serveis cap quantitat pels serveis concertats (art. 21.3 del Decret 181/2017, de 17 de novembre, del Consell).  
- La percepció dels usuaris de qualssevol retribucions per la prestació de serveis complementaris, i el seu import, haurà de ser prèviament autoritzada per l'administració concertant (art. 21.4 del Decret 181/2017, de 17 de novembre, del Consell).  
- Constitueixen obligacions de les entitats titulars dels centres i serveis concertats, a conseqüència de l'acord d'acció concertada i de formalització del concert, les que s'estableixen en l'article 11 del Decret 181/2017, de 17 de novembre, del Consell, així com en els articles 5, 25 i 27 concordants de l'annex I de la resolució de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a l'any 2021, per a l'execució del concert i per a la realització de les prestacions i serveis.  
  
Així mateix, estan obligades a facilitar la funció inspectora per part dels Serveis d'Inspecció de Serveis Socials i assumir les actuacions de control financer que corresponga a la Intervenció General de la Generalitat.  
  
Quarta. Finançament. Import unitari de les places  
El mòdul econòmic que s'estableix com a preu plaça/dia per al finançament del present concert social serà calculat conforme al que s'estableix en l'article 19 de l'annex I de la resolució de convocatòria.  
  
El finançament per places no efectivament ocupades, per causa aliena a l'entitat serà del 80 % de l'import establit com a mòdul econòmic per a la tipologia i capacitat del recurs de què es tracte.  
S'entendrà per plaça ocupada l'assignada a una persona beneficiària des del moment en què es produeix el seu ingrés en el centre.  
  
Cinquena. Import màxim del concert  
L'import màxim del concert social corresponent a la totalitat de places concertades amb l'entitat es fixa, d'acord amb els mòduls econòmics establits i el que es disposa en la resolució de concessió, en la quantitat següent:  
  
Anualitat de 2021: ????????... euros.  
  
El seu finançament s'efectua per a l'exercici 2021 amb càrrec en el programa pressupostari 311.20 «Gestió i Organització del sistema» aplicació pressupostària 99.28.47.119.749.17.7, codi línia S1112000 i 1135000, o el seu equivalent per als exercicis següents, si es produïra la pròrroga del concert.  
  
Sisena. Forma de pagament  
La Vicepresidència i Conselleria d'Igualtat i Polítiques Inclusives tramitarà mensualment l'ordre de pagament del cost del concert social per places i serveis concertats, d'acord amb l'establit reglamentàriament i en l'article 44.1.d, punt 3, de la Llei 4/2020, de 30 de desembre, de pressupostos de la Generalitat per a l'exercici 2021.  
El pagament del cost de les places i serveis concertats es realitzaran mensualment, conforme als mòduls econòmics fixats en la convocatòria i el nombre de places concertades, que consta en el present document de formalització del concert social.  
El pagament de les mensualitats es realitzarà a mes vençut, amb la presentació per l'entitat de la relació nominal de persones ateses, en les quals haurà de detallar-se les places concertades no ocupades, conformada per la Direcció Territorial de la Conselleria d'Igualtat i Polítiques Inclusives.  
L'abonament del cost del concert s'efectuarà, mitjançant transferència bancària, al compte designat per al centre per la seua entitat titular.  
  
Quan així es preveja en la Llei de pressupostos de la Generalitat de l'exercici al qual corresponga la despesa, el pagament corresponent a la mensualitat de desembre es deslliurarà de forma anticipada amb una estimació de l'import, calculada a partir dels mòduls aplicables, i en el cas dels centres, d'una relació nominal de persones ateses i places no ocupades a data 1 de desembre, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si fa el cas, de reintegrament de l'import indegudament percebut, segons estableix la Llei de pressupostos.  
El present concert social, d'acord amb la resolució de concessió, s'iniciara en data \_\_\_\_\_\_\_\_\_\_, i finalitzarà el 31 de desembre de 2021, sense perjudici de la possible pròrroga.  
Setena. Durada  
El present concert social s'iniciara des de la data d'efectes fixada en la resolució de concessió, finalitzant, amb tot cas, el dia 31 de desembre de 2021, sense perjudici de la seua possible pròrroga, conforme al previst en la Resolució de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a l'any 2021.  
Per a la pròrroga del concert s'estarà al disposat en aquesta resolució de la Vicepresidència i Conselleria d'Igualtat i Polítiques Inclusives, i en tot cas aquesta quedarà supeditada a l'existència de crèdit pressupostari adequat i suficient per al període i exercici de què es tracte.  
  
  
Huitena. Resolució del concert  
Són causes d'extinció dels concerts socials les que estableix la llei i l'article 40 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
Especialment, constitueix causa d'extinció del concert social no fer efectiu el requisit de presentació de certificació de qualitat, en el termini establit per l'administració, o no mantindre la vigència del certificat de qualitat, durant el termini de duració del concert social.  
  
Extingit el concert, l'Administració competent garantirà la continuïtat de la prestació del servei de què es tracte.  
  
Novena. Règim jurídic aplicable  
El concert de places tenen naturalesa administrativa, per a satisfer de manera directa i immediata una finalitat pública, estant subjecte al que es preveu en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana; Decret 181/2017, de 17 de novembre, del Consell, pel qual es desenvolupa l'acció concertada per a les prestacions de serveis socials en l'àmbit de la Comunitat Valenciana per entitats d'iniciativa social; Llei de pressupostos de la Generalitat, i normes bàsiques de procediment administratiu i de gestió pressupostària.  
  
Deu. Jurisdicció competent  
Les qüestions litigioses derivades de l'aplicació del règim d'acció concertada seran resoltes per l'Administració competent sense perjudici que, una vegada esgotada la via administrativa, es puga sotmetre a la jurisdicció contenciosa administrativa.  
  
I per a la deguda constància, així ho acorden, atorguen i, en prova de conformitat, ho signen.  
  
(Signatures de les parts)